تورکیه‌دن10 اونیورسیته، دونیا اونیورسیته‌لری ایله 24 ساحه‌ده رقابت ائدیر.
یوکسک اؤغرتیم قورولو (YÖK)، معتبر یوکسک اؤغرتیم قیمتلندیرمه قورولوشلاریندان Quacquarelli Symonds QS-یه تورکیه‌دکی اونیورسیته‌لرین دونیا ایله رقابتینی اؤلچدوردو.
سیرالاما، تورک یوکسک اؤغرتیم سیستمی‌نین بین الخالق آرئنادا موجود دورومونون دگرلندیریلدیگی "قلوبال رقابت شرایطینده میسیون فرقلنمه‌سی و ایختیصاصلاشما توپلانتیسی"ندا آچیقلانیب.
یوکسک اؤغرتیم قورولو باشقانی پروفسور دوکتور یکتا سراج‌ین قاتیلیمی ایله آنکارادا کئچیریلن توپلانتیدا، Quacquarelli Symonds-یه ائتدیریلن ساحه اساس‌لی قیمتلندیرمه‌ده، دونیا‌داکی ایلک مین عالی مکتب آراسینا تورکیه‌دن 10 اونیورسیته‌نین اولدوغو آچیقلانیب.
بونا گؤره، آنکارا، بیلکند، بوغازیچی، اژه دنیزی، حاجت‌تپه، ایستانبول تکنیک اونیورسیته (İTÜ)، ایستانبول، قوچ، اورتا دوغو تکنیک اونیورسیته (ODTÜ) و سابانچی اونیورسیته‌لری "ساحه یؤنلو اوغور موکافاتی" آلماغا حاق قازاندی.
بو اونیورسیته‌لرین 24 ساحه، دونیا اونیورسیته‌لری ایله رقابت ائده ساحه‌لر آراسینا گیردی.
Quacquarelli Symonds طرفین‌دن حاضیرلانان لیسته‌یه گؤره İTÜ، معدن موهندیس‌لیگی ساحه‌سینده دونیا سیرالاماسیندا 31-جی اولا‌راق یئر آلدی.
ایستانبول تکنیک اونیورسیته‌سینی ایزله‌ین اورتا دوغو تکنیک اونیورسیته‌سی معدن موهندیس‌لیگی ده لیسته‌سینه 45-جی آدی گیردی. ایستانبول و حاجت‌تپه اونیورسیته‌لری طیب ساحه‌سینده 251-300 باندیندا یئر آلا‌راق اؤلکه‌دکی بو ساحه‌ده ان یاخشی درجه‌لره صاحب اونیورسیته‌لر اولدو.
Quacquarelli Symonds طرفین‌دن آچیق‌لانان دونیا‌داکی مین اونیورسیته ایله یاریشابیله‌جک 10 تورک اونیورسیته‌سی و ان اوست سیرا‌لاردا اولدوق‌لاری ساحه‌لر بئله:
ایستانبول تکنیک اونیورسیته-معدن موهندیس‌لیگی ساحه‌سی (31. سیرادا)
اورتا دوغو تکنیک اونیورسیته‌سی-معدن موهندیس‌لیگی ساحه‌سی (45. سیرادا)
بیلکند اونیورسیته‌سی-سیاست علمی و اولوسلار آراسی موناسیبت‌لر ساحه‌سی (151-200 باندی)
بوغازیچی اونیورسیته‌سی- الکتریک الکترونیک موهندیس‌لیگی ساحه‌سی (201-250 باندی)
قوچ اونیورسیته‌سی-سیاست علمی و اولوسلار آراسی موناسیبت‌لر و آرکولوژی ساحه‌لری (151-200 باندی)
ایستانبول اونیورسیته‌سی-طیب، اجزاچی‌لیق، تحصیل علم‌لری، اکینجیلیک و مئشچی‌لیک ساحه‌لری (251-300 باندی)
حاجت تپه اونیورسیته‌سی-اگیتیم علم‌لری، طیب و اجزاچی‌لیق و فارماکولوگی ساحه‌لری (251-300 باندی)
سابانجی اونیورسیته‌سی-مکانیک موهندیس‌لیگی و هاواجیلیق ساحه‌لری (301-350 باندی)
اژه دنیزی اونیورسیته‌سی-طیب ساحه‌سی (451-500 باندی)
آنکارا اونیورسیته‌سی طیب ساحه‌سی (401-450 باندی)
